ই৫ ও এইচ৫ সিরিজ শিনকানসেন
ই৫ সিরিজ ও সম্পর্কিত এইচ৫ সিরিজ হল জাপানি শিনকানসেন হাই-স্পিড ট্রেনের ধরন, যা হিতাচি রেল এবং কাওয়াসাকি হেভি ইন্ডাস্ট্রিজ দ্বারা নির্মিত। ই৫ সিরিজের ট্রেনগুলি পূর্ব জাপান রেলওয়ে কোম্পানি দ্বারা পরিচালিত হয়; এটি ২০১১ সালের ৫ই মার্চ তোওহোকু শিনকানসেন পরিষেবাগুলিতে এবং ২০১৬ সালের ২৬শে মার্চ হোক্কাইদো শিনকানসেন পরিষেবাগুলিতে চালু করা হয়েছিল। এইচ৫ সিরিজ হল ঠান্ডা-আবহাওয়ায় ব্যবহারের উপযোগী ই৫ সিরিজের ব্যুৎপন্ন, এটি হোক্কাইদো রেলওয়ে কোম্পানি দ্বারা পরিচালিত হয়। এটি ২০১৬ সালের ২৬শে মার্চ থেকে তোওহোকু ও হোক্কাইদো শিনকানসেন পরিষেবাগুলিতে ব্যবহার করা হচ্ছে।